Davant la necessitat de potenciar el teletreball de personal docent, d'investigació, d'administració i serveis, així com la formació a distància de l'alumnat en aquest darrer trimestre, l'INEFC estableix els criteris generals per a un procés progressiu de reincorporació a la presencialitat en els propers mesos.
Aquest és un document institucional no exclusivament laboral, per tant, a les necessitats i requeriments des del punt de vista de riscos laborals dels treballadors i treballadores, cal afegir els condicionants propis d'una institució universitària, amb prop de 900 alumnes cada centre.
Complementàriament, també s'hauran de fer les previsions per a persones usuàries externes al centre (lloguers...).
Es diferencien els següents terminis de reincorporació:
1) Mesos de maig, juny, juliol i agost de 2020
Aquest document es centra exclusivament en el període de maig a agost de 2020.
S'establiran tots els processos necessaris per reduir al màxim la presència d'alumnat a l'INEFC i es procurarà que el teletreball i la formació i avaluació
telemàtica determinin uns valors de presencialitat mínims.
Usuaris externs no seran acceptats com a criteri general, tret d'alguna excepció que caldrà analitzar individualment.
2) A partir de l'1 de setembre de 2020
S'elaborarà una segona versió d'aquest document, durant el mes de juny, on s'establiran les previsions de cara als mesos de setembre - desembre de 2020.
En aquest cas, la nova normalitat acadèmica, condicionada pel devenir de les properes setmanes, determinarà els criteris que asseguraran un correcte pla d'incorporació de l'alumnat, personal d'administració i serveis i professorat.
Els plans de desconfinament del sector esportiu i dels grans esdeveniments determinaran la capacitat de tornada a la normalitat, també, per a usuaris externs.
Condicionants generals per a la reincorporació dels/les treballadors/es
El personal que es reincorpori al seu lloc de treball a l'INEFC haurà de seguir les següents pautes:
• Com a norma general, seran d'aplicació les mesures que determini el Departament de la Presidència de la Generalitat de Catalunya.
En el cas de l'alumnat, s'adaptaran les especificitats que determinin les Universitats de referència per a l'alumnat de les seves titulacions.
• S'haurà de respectar la distància de seguretat interpersonal de 2m o utilitzar màscares si no fos possible en moments puntuals.
• Dur sempre la màscara en els desplaçaments entre diferents parts de l'edifici.
• Per determinar les necessitats de presencialitat es respectaran les directrius que autoritzen a continuar realitzant tasques en teletreball, al personal que ja ho està fent, a persones amb necessitats justificades de conciliació familiar, així com a persones d'especial sensibilitat COVID-19 i a persones amb especial vulnerabilitat.
• Des de RRHH s'haurà de tenir coneixement del personal d'administració i serveis que te previst assistir al centre cada dia i s'establiran horaris d'entrada i sortida a la feina de forma esglaonada entre les 7:30 i les 15:30 h, en franges de 10 min.
Mesures generals per als diferents colꞏlectius
Personal d'administració i serveis de l'INEFC
S'estableix com a criteri comú el teletreball i la telegestió de tots els processos.
Se solꞏlicitaran terminals telefònics complementaris per donar atenció telefònica als diferents processos de finalització de curs 2019-20 i planificació del 2020-21.
Tots els processos administratius s'integren en la política d'administració digital.
Algunes especificacions a considerar són:
a) Se substitueix la signatura manual per la signatura electrònica (DNI, TCAT, IDCat mòbil...). el professorat que no disposi de certificació digital haurà de tramitar l'IDCat mòbil per internet.
b) Solꞏlicitud de títols o certificats substitutoris de títol: es podrà fer telemàticament.
c) Trasllats d'expedient: es pot fer telemàticament.
d) Matrícula alumnat 2n, 3r i 4t: estava prevista a setembre i ja estava dissenyada per realitzar-se telemàticament.
e) Matrícula alumnat 1r: la situació de la pandèmia ja l'ha traslladat a setembre i s'està dissenyant a fi de realitzar-la telemàticament.
f) Reconeixement de crèdits: es pot fer telemàticament.
g) Preinscripcions màsters: es pot fer telemàticament.
h) Matrícula de màsters: estava prevista a setembre i s'està dissenyant a fi de realitzar-la telemàticament.
i) Consultes generals: s'habilitaran números de telèfon i s'organitzaran cites prèvies presencials amb dia i hora concretes, en cas de ser imprescindible.
a) Preinscripcions i matrícula doctorat: es pot fer telemàticament.
b) Informes de seguiment: es pot fer telemàticament.
c) Processos de dipòsit de tesi i altres gestions: s'organitzaran cites prèvies presencials amb dia i hora concretes.
d) Justificacions 1r termini ajuts a la recerca / grups: es pot fer telemàticament.
e) Solꞏlicituds 2n termini ajuts a la recerca / grups: es pot fer telemàticament.
f) Solꞏlicituds projectes recerca per a avaluació: es pot fer telemàticament.
j) Necessitats puntuals de material i espais de laboratoris: s'organitzaran cites
prèvies presencials amb dia i hora concretes.
k) Per l'accés als espais de treball del personal predoctoral s'organitzarà mitjançant cita prèvia.
Oficina d'instalꞏlacions i serveis
Es realitzaran les gestions (reserves d'instalꞏlacions, gestió de reserves, plànols, compres...) per teletreball.
Mentre duri aquesta situació, com a norma general, hi haurà una persona del colꞏlectiu d'instalꞏlacions, tret de moments o situacions puntuals on es requereixi, per necessitat del servei, incrementar el nombre de professionals.
S'establirà un procés de rotació en l'assignació de la presencialitat. (el dia 11.05 s'acaben els deures inexcusable, implica que tots els que ho estan hauran d'anar a treballar).
En aquest cas es realitzarà treball presencial, a porta tancada, sense alumnes ni externs.
Oficina de secretaria de Direcció de centre
Es realitzaran les gestions (acords específics, control de despesa, gestió de correu electrònic, trams docents...) per teletreball.
Professorat i personal d'investigació
El professorat i personal d'investigació podrà seguir teletreballant.
Tots els processos metodològics i d'avaluació s'han reconvertit en format telemàtic.
S'establiran els processos de signatura d'actes telemàticament.
Cas de necessitar accedir als despatxos o laboratoris del centre hi haurà un nivell d'ocupació màxima per despatx de 2 persones i de 3 en els laboratoris, respectant sempre les mesures de distància interpersonal.
Com a criteri general l'alumnat no tindrà accés al centre, doncs es mantindran els serveis presencials mínims i es procedirà a una gestió telemàtica de tots els processos.
En situacions puntuals, l'alumnat podrà realitzar gestions administratives mitjançant cita prèvia amb el personal d'administració i serveis.
En situacions puntuals, l'alumnat podrà realitzar tutories presencials amb professorat amb cita prèvia.
Qualsevol altre supòsit de participació de l'alumnat, requerirà l'autorització prèvia de l'equip directiu.
No hi haurà servei de cafeteria en els mesos de maig a agost.
Al setembre caldrà atenir-se al que diguin les autoritats sanitàries i universitàries.
Es gestionarà un bon nivell de reposició de les màquines automàtiques i s'incrementaran
els processos de neteja d'aquests equipaments.
• Escriptori net: no s'ha de deixar documents ni material (llapis,...) sobre les taules per facilitar-ne la neteja.
• Ordinadors no compartits (teclat i ratolí principalment).
• Qui tingui portàtil que se l'emporti a casa (es potencia el teletreball).
S'instalꞏlaran pantalles de metacrilat a les taules del personal amb atenció directa a l'alumnat i els usuaris externs.
Formació específica en línia sobre instruccions COVID 19 a tot el personal
L'INEFC haurà de fer un procés informatiu i formatiu sobre les mesures específiques del procés de desconfinament a ambdós centres.
Es potenciarà l'ús d'infografies i senyalització que fomenti les mesures d'higiene i prevenció.
Es farà un seguiment de l'actualització de les mesures del Ministerio de Sanidad i el Departament de Salut i s'adaptarà la informació i formació puntualment.
L'INEFC haurà d'adoptar mesures de control de temperatura corporal en els accessos en funció del que es determini per al conjunt de treballadors i edificis de la Generalitat.
Si es detecta una temperatura corporal igual o superior a 37,5oC, caldrà atenir-se als protocols que es defineixin des del Ministerio de Sanidad i el Departament de salut.
Per a qualsevol qüestió que no estigui prevista en aquest Pla de contingència i reincorporació progressiva al treball presencial de l'INEFC, caldrà atenir-se al que digui el mateix Pla del Departament de la Presidència.
Cada centre podrà adaptar les mesures esmentades en aquest Pla a les característiques pròpies de la instalꞏlació, respectant les mesures generals.